за разходите за навло и кредити, а експортната цена — за разходите за навло, застраховка и кредити.
 Дъмпинг през разследвания период в рамките на прегледа от страна на оказалите съдействие производители износители
 (42)
 За оказалите съдействие производители износители Комисията сравни среднопретеглената нормална стойност за всеки вид на сходния продукт със среднопретеглената експортна цена на съответния вид на продукта, предмет на прегледа, в съответствие с член 2, параграфи 11 и 12 от основния регламент.
 (43)
 За двамата оказали съдействие производители износители сравнението между нормалната стойност и експортната цена показа, че те не са извършвали дъмпинг през разследвания период в рамките на прегледа.
 3.2.1.3. Неоказали съдействие производители износители
 (44)
 Комисията разгледа дъмпинга от страна на неоказалите съдействие производители износители, като използва наличните факти в съответствие с член 18 от основния регламент.
 Нормална стойност
 (45)
 Не бе възможно Комисията да използва среднопретеглената нормална стойност, установена за оказалите съдействие производители износители, тъй като тя бе основана на бройки, докато взетата от базара данни по член 14, параграф 6 експортна цена бе основана на тонове. Поради това Комисията използва предоставената от заявителя нормална стойност като по-представителна за държавата като цяло. Във всеки случай, както е посочено по-долу, ако се използва среднопретеглената нормална стойност за оказалите съдействие производители износители, това не би променило констатациите на Комисията, че през разследвания период в рамките на прегледа не е извършван дъмпинг.
 Експортна цена
 (46)
 За да установи средната експортна цена за неоказалите съдействие производители износители в Турция, Комисията използва данни от базата данни по член 14, параграф 6, като изключи тези за вноса на оказалите съдействие производители износители.
 Сравнение
 (47)
 Комисията сравни нормалната стойност и експортната цена на производителите износители, установени в съответствие с посоченото по-горе, на базата на цената франко завода.
 (48)
 Комисията коригира нормалната стойност и/или експортната цена за разликите, отразяващи се на цените и тяхната сравнимост, в съответствие с член 2, параграф 10 от основния регламент. Нормалната стойност и експортната цена бяха коригирани за разходите за навло, застраховка и кредити, изчислени въз основа на данните, предоставени от оказалите съдействие производители износители.
 Дъмпинг през разследвания период в рамките на прегледа от страна на неоказалите съдействие производители износители
 (49)
 Комисията не установи да е извършван дъмпинг, тъй като експортната цена значително надвишаваше нормалната стойност. Освен това средната експортна цена на неоказалите съдействие производители износители надвишаваше тази на оказалите съдействие производители износители. Поради това дори да бе използвана среднопретеглената нормална стойност на оказалите съдействие производители износители, отново нямаше да бъде установено наличието на дъмпинг.
 3.2.2. Вероятност за повторно възникване на дъмпинга
 (50)
 Тъй като не бе установено наличието на дъмпинг през разследвания период в рамките на прегледа, Комисията извърши анализ на това дали съществува вероятност за повторно възникване на дъмпинга, ако се допусне срокът на действие на мерките по отношение на вноса на ПТ от Турция да изтече. При този анализ бяха взети предвид следните елементи: експортната цена за други местоназначения, производственият капацитет и свободният капацитет в Турция, както и привлекателността на пазара на Съюза.
 3.2.2.1. Износ за други трети държави
 (51)
 Комисията разгледа ценовото поведение на турските износители